《喻时》
唐代·王建

去者如弊帷，来者如新衣。鲜华非久长，色落还弃遗。

讵知行者夭，岂悟壮者衰。区区未死间，回面相是非。

好闻苦不乐，好视忽生疵。乃明万物情，皆逐人心移。

古今尽如此，达士将何为。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。